2017. gada 26. septembrī Noteikumi Nr. 579

Rīgā (prot. Nr. 48 4. §)

**Grozījumi Ministru kabineta 2011. gada 20. septembra noteikumos Nr. 706 "Dabas parka "Pape" individuālie aizsardzības un
izmantošanas noteikumi"**

Izdoti saskaņā ar likuma

"[Par īpaši aizsargājamām dabas teritorijām](http://likumi.lv/ta/id/59994-par-ipasi-aizsargajamam-dabas-teritorijam)"

13. panta otro daļu, [14. panta](http://likumi.lv/ta/id/59994-par-ipasi-aizsargajamam-dabas-teritorijam#p14) otro daļu un

[17. panta](http://likumi.lv/ta/id/59994-par-ipasi-aizsargajamam-dabas-teritorijam#p17) otro daļu

Izdarīt Ministru kabineta 2011. gada 20. septembra noteikumos Nr. 706 "Dabas parka "Pape" individuālie aizsardzības un izmantošanas noteikumi" (Latvijas Vēstnesis, 2011, 152. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar likuma "Par īpaši aizsargājamām dabas teritorijām" 13. panta otro daļu, 14. panta otro daļu un 17. panta otro daļu".

2. Papildināt noteikumus ar 1.3. apakšpunktu šādā redakcijā:

"1.3. dabas liegumā esošos dabas pieminekļus – aizsargājamos kokus, kā arī aizsargājamo koku un aizsargājamo ģeoloģisko un ģeomorfoloģisko dabas pieminekļu – dižakmeņu – aizsardzības un izmantošanas kārtību."

3. Papildināt 9.7. apakšpunktu aiz vārda "mācības" ar vārdiem un skaitļiem "(izņemot pretgaisa aizsardzības šaušanas mācības Jūrmalciema militārās aviācijas poligonā, kuru laikā pretgaisa aizsardzības šaušana var notikt laikposmā no 1. jūnija līdz 30. jūnijam, par tām informējot Dabas aizsardzības pārvaldi)".

4. Izteikt 9.12. apakšpunktu šādā redakcijā:

"9.12. novietot dzīvojamās piekabes, pagaidu un saliekamās būves ārpus šim nolūkam paredzētām vietām, saskaņā ar vietējās pašvaldības teritorijas plānojumu speciāli ierīkotām vietām un īpaši norādītām vietām, kā arī pagalmiem. Aizliegums neattiecas uz Papes ornitoloģiskās stacijas pētījumu un monitoringa nodrošināšanai nepieciešamo konstrukciju, pagaidu un saliekamo būvju izvietošanu dabas parka teritorijā;".

5. Papildināt noteikumus ar 15.12.4.4. apakšpunktu šādā redakcijā:

"15.12.4.4. kabeļu elektrolīniju būvniecībai;".

Ministru prezidents Māris Kučinskis

Aizsardzības ministrs Raimonds Bergmanis